GiliGold/VAD_KnessetCorpus huggingface dataset:
אורי מקלב:
ואני רוצה לציין, מכיוון שכל המפלגות שיושבות על השולחן הזה הן אלה שהציגו את החוק, הן אלה ששותפות לחוק, הגורם המקצועי, אתם הרמתם את הדגל, כדי לעשות איזון בלהעלות את הנושאים שאולי הם מכורח הדברים לא ראו את זה.
אורי מקלב:
ואתם עשיתם במקרה הזה עבודה לא פחות טובה ממה שהיו עושות כאן מפלגות חדשות, שהיו צריכות להיות כאן בשולחן, מפלגות שחששו שהן יכולות להיפגע מזה הגיעו, שלחו את המכתבים שיש פה.
אורי מקלב:
נראה שנעשתה כאן עבודה מאוזנת וטובה.
אורי מקלב:
אני יודע שיש לכם עבודה קשה ורבה.
אורי מקלב:
אנחנו בשלב הזה רוצים להודות לכם ולהצביע לאור כל מה שכתבתם על החוק לקריאה ראשונה, עם כל התוספות שעשיתן, כשהניסוח הסופי יבוא לקריאה שנייה ושלישית לוועדה.
אורי מקלב:
אז אנחנו נצביע, אני מעלה את זה להצבעה.
אורי מקלב:
בעד אישור הצעת החוק לקריאה ראשונה – פה אחד
אורי מקלב:
הצבעה פה אחד במקרה.
אורי מקלב:
אני חושב שזה שרק אני נמצא פה, זה מתוך זה שבסופו של דבר ראו שבחוק הזה יש הסכמה, והחוק הזה הוא חוק מקצועי ולא פוליטי.
אורי מקלב:
ממש לא פוליטי, הוא מקצועי אמיתי.
אורי מקלב:
אז אני אומר: תודה רבה.
זאב אלקין:
בוקר טוב לכולם.
זאב אלקין:
חברים, אנחנו פותחים את הדיון.
זאב אלקין:
סדר-היום שלנו היום הוא בקשת הממשלה להקדמת הדיון בהצעת חוק שכר מינימום, בקשת הממשלה לפטור מחובת הנחה, או הקדמת הדיון בכל הקריאות, כדי לסיים את הטיפול בחוק היום.
זאב אלקין:
מי מייצג את הממשלה?
<מיכאל אטלן:
אני היועץ המשפטי של משרד הכלכלה.
<מיכאל אטלן:
ההסתדרות ולשכת התיאום של הארגונים העסקיים הגיעו להסכם קיבוצי מותנה בצו הרחבה או בחקיקה להעלאה הדרגתית של שכר המינימום, וגם מרכיב של העלאה קבועה, ועשו את זה בדקה ה-90 לפני ההכרזה על הבחירות.
<מיכאל אטלן:
התגבשה הסכמה מקיר לקיר לקדם את העיגון המשפטי של חלק מן ההסכם, אותו חלק שהיועץ המשפטי לממשלה, כשבחן אם זה נושא שניתן לקדם אותו בתקופת בחירות, אישר לקדמו, שזה רק שלוש הפעימות ולא השינוי הקבוע לבסיס חישוב שכר המינימום.
<מיכאל אטלן:
אני אזכיר שהחלק השני הזה, שאנחנו לא מחוקקים אותו היום, נוגע להעלאת הבסיס לחישוב שכר המינימום מ-47% ל-52%, ואת זה נשאיר לממשלה הבאה.
<מיכאל אטלן:
זה לכבול את ידי הממשלות הבאות.
<מיכאל אטלן:
לעומת זה, שלוש הפעימות, כיוון שהן נדונו וכמעט סוכמו גם במגזר הציבורי על-ידי נציגי הממשלה, אישר היועץ המשפטי לממשלה להמשיך להשלים את הדיון בזה, כי חלק מן ההסכם שנגע להתאמות שצריך לעשות לגבי עובדים מועסקים במגזר הציבורי, כפי שנוסחו בהסכם, לא התאימו, לא דייקו שם בכל דבר.
<מיכאל אטלן:
הראיה לכך שלא דייקו אז, היא שהנוסח שהממשלה מביאה היום כדי לחוקק אותו הוא נוסח טיפה שונה, ועדיין הוא בהסכמה מלאה של ההסתדרות.
<מיכאל אטלן:
כך שהיה צורך בהתאמות.
<מיכאל אטלן:
את ההתאמות האלה אנחנו מביאים לחקיקה, כי אין דרך אחרת לתת להן תוקף בזמן אמת.
<מיכאל אטלן:
הציבור מצפה לכך שב-1 באפריל תהיה הפעימה הראשונה בהעלאת השכר, הדרך היחידה להגיע לזה היא לחוקק את זה.
<מיכאל אטלן:
נבחנה גם הדרך של צו הרחבה, והיא לא נמצאה טובה מכל מיני סיבות.
<מיכאל אטלן:
אם אתם רוצים אוכל לפרט, אבל ניקח את הדבר הראשון, שאין לך אמצעי אכיפה פליליים ואכיפה בעיצומים כספיים אם זה יעוגן בצו הרחבה, ולו מן הסיבה הזאת זאת דרך המלך לדרך הנכונה.
<מיכאל אטלן:
חוץ משכר מינימום ענפי, אין העלאת שכר מינימום גורף לכל המשק בדרך של צווי הרחבה, או לפחות לא היה כזה דבר אף פעם, ולכן הדרך הזאת נשללה והיועץ המשפטי סמך את ידו לקידום החוק.
<מיכאל אטלן:
אגב, זה בתנאי שהיא תמשיך להיות מוסכמת על כל פיפס, על כל פסיק, עד סוף ההליכים, לפי הנוסח שמובא היום בפני הוועדה.
<מיכאל אטלן:
יש תיקוני נוסח מאז הנוסח שפורסם ברשומות, וגם התיקונים האלה נעשו גם על דעת הייעוץ המשפטי של ועדת העבודה וגם בהסתדרות וגם אצל המעסיקים.
זאב אלקין:
תיקונים שייכנסו לקראת שנייה ושלישית.
<מיכאל אטלן:
כן.
זאב אלקין:
זה כבר לא מופיע פה.
<מיכאל אטלן:
אני אומר, זה מופיע בוועדה, אבל לעומת זאת בחומר שהיא פרסמה לקראת הדיון היום.
אברהם מיכאלי:
איזו ועדה?
<מיכאל אטלן:
העבודה.
זאב אלקין:
זה נחמד שאתם מדברים על ועדת עבודה ורווחה, וזה מה שיקרה כאן.
זאב אלקין:
יש הסכמה שזה ילך לשם.
זאב אלקין:
אבל פורמלית, מבחינת סדרי עבודת הכנסת, המליאה צריכה להצביע בעד החוק ולהגיד באיזו ועדה זה קורה.
<מיכאל אטלן:
ברור.
<מיכאל אטלן:
אני חושב שאנחנו לא היינו מניעים אתכם לאשר את זה אילולא היינו מוכנים עד הסוף.
זאב אלקין:
יש עוד מישהו מנציגי הממשלה שרוצה להוסיף משהו לגבי הצורך בפטור?
יריב לוין:
אני רק רוצה לשאול, לאור הסקירה הזאת, האם אנחנו יכולים לקום בבוקר בלי אישור של היועץ המשפטי לממשלה עד הבחירות.
זאב אלקין:
זה תלוי מה תעשה כשתקום.
יריב לוין:
אנחנו עברנו למשטר חדש.
איילת שקד:
באיזו שנה החלה ההידרדרות?
יריב לוין:
יש בעל-בית חדש למדינה, בלי שידענו.
<מיכאל אטלן:
אני אבהיר.
<מיכאל אטלן:
אולי לא הובנתי נכון.
<מיכאל אטלן:
היועץ המשפטי לממשלה הנחה את נציגי הממשלה כיצד לנהוג.
<מיכאל אטלן:
כיוון שזאת הצעת חוק ממשלתית, הממשלה מוגבלת על-ידי היועץ המשפטי לממשלה.
איילת שקד:
היועץ המשפטי לממשלה משתק את עבודת הממשלה בארבעה החודשים האחרונים.
איילת שקד:
זה דבר שלא היה כדוגמתו.
זאב אלקין:
נרשם לפרוטוקול.
זאב אלקין:
את התשובה שלי לך נתתי, תלוי מה אתה הולך לעשות כשאתה קם בבוקר.
זאב אלקין:
אתה צריך לדווח, ואז היועץ המשפטי יגיד לך אם מותר לך או לא.
זאב אלקין:
הסיטואציה ברורה.
זאב אלקין:
בהחלט הממשלה החליטה להגביל את עצמה לייעוד שהיא קיבלה מהיועץ המשפטי לממשלה.
זאב אלקין:
זו זכותה.
זאב אלקין:
הכנסת סוברנית לעשות עם החוק מה שהיא תחליט, להכניס שינויים אם היא רוצה.
זאב אלקין:
הממשלה סוברנית למשוך אותו במידה והשינויים שהכנסת תכניס לא יהיו מתאימים, ואני מניח שבגלל שכל אחד מבין מה השני יכול לעשות, בסוף זה יעבור בנוסח הזה.
זאב אלקין:
אבל בהחלט הכנסת לא מחויבת לעמדה הזאת של היועץ המשפטי לממשלה, ולכן אם היא תרצה היא יכולה לנסות להכניס את המרכיבים בהסכם שלדעתו זה לא נכון להכניס כפעילות שלה.
זאב אלקין:
אני מעריך שזה לא יקרה בסופו של דבר.
יצחק וקנין:
כל מה שאמרת הוא נכון.
זאב אלקין:
אפשר להצביע קודם על הקביעה של חבר הכנסת וקנין כהחלטה של ועדת הכנסת, ואז על הפטור.
זאב אלקין:
אני בטוח שנציגי הממשלה ימצאו דרך להעביר את נימת הדברים שנשמעה פה על חוסר הנחת שלנו מזה שהיועץ המשפטי לממשלה קובע לממשלה ובאופן עקיף קובע גם לכנסת מה מותר לה ומה לא מותר לה בתקופת הבחירות.
זאב אלקין:
היה עדיף אם היו משאירים את הנושא הזה לפחות להסכמה בין כל הסיעות, ואם כל הסיעות בבית היו מאמצות את ההסכם, שאני מניח שזה מה שהיה קורה, היו מאפשרים לחוקק את כולו ולא את חלקו.
זאב אלקין:
אני חושב שזאת הייתה דרך עדיפה, כי אם כל המפלגות מסכימות, אז מה הבעיה?
זאב אלקין:
מה כבר תקופת הבחירות משנה?
אברהם מיכאלי:
לפעמים ליועץ המשפטי לממשלה לא מפריע שיש כל מיני מחטפים במערכות הממשלתיות בלי שזה קשור לכנסת.
איילת שקד:
אתם חברי כנסת ותיקים.
איילת שקד:
ממתי זה נהפך למצב כזה שהיועץ המשפטי לממשלה משתק את עבודת הממשלה ארבעה חודשים?
זאב אלקין:
עוד לפני שהגענו לבית הזה.
איילת שקד:
אני שמעתי שזה בחמש-שש השנים האחרונות.
יצחק וקנין:
אם את שואלת אותי, היא לא כלפי הממשלה.
יצחק וקנין:
כל המערכת השלטונית נשלטת על-ידי היועצים הממשלתיים.
זאב אלקין:
אני ברשות
זאב אלקין:
כם אצביע קודם, כי המליאה לא תוכל להיפתח.
זאב אלקין:
כי אסור לה להיפתח עד שלא אישרנו את הפטור, ואתם שומעים את הצלצול.
זאב אלקין:
אחר כך, אם תרצו, אשאיר את הישיבה פתוחה ותוכלו להגיד את המשך הדברים לפרוטוקול.
זאב אלקין:
אני מביא להצבעה את בקשת הממשלה להקדמת הדיון בכל הקריאות.
זאב אלקין:
בעד – 9
זאב אלקין:
בקשת הממשלה אושרה.
זאב אלקין:
היה קוורום.
זאב אלקין:
אנחנו פותחים את הישיבה של ועדת הכנסת בנושא פניית חבר הכנסת אחמד טיבי להתפלגות סיעת רע"מ-תע"ל.
זאב אלקין:
בבקשה, חבר הכנסת טיבי.
אחמד טיבי:
דווקא תיאמנו להגיע לכאן יחד, אבל בגלל משהו טכני הם לא הגיעו, בהסכמה.
אחמד טיבי:
תע"ל היא מפלגה עצמאית, שהייתה במסגרת רע"מ-תע"ל-מד"ע בכנסת האחרונה, ועכשיו, ערב הבחירות, יש שתי אופציות: או שנסכים ללכת כולנו ביחד, או שזה יהיה שתי רשימות נפרדות.
אחמד טיבי:
הסיכויים לכך הם 50/50.
זאב אלקין:
זאת האמינות של כלי התקשרות הישראליים, שמהבוקר מדווחים שתהיה רשימה משותפת?
אחמד טיבי:
היום מישהו כבר הודיע ברדיו שזה לא מקובל עלינו ונוכל לפוצץ את זה על - - -
<אתי בן יוסף:
(משוחחת בטלפון עם אברהים צרצור).
אחמד טיבי:
ולכן אנחנו מבקשים להתפלג, כדי לשמור על עצמאות ערכית וסיעתית.
אחמד טיבי:
אנחנו עושים את זה ברוח טובה מול חברינו ברע"מ, התנועה האסלאמית, וגם יכול להיות שנרוץ ביחד עוד מעט.
אחמד טיבי:
וגם יכול להיות שלא.
זאב אלקין:
אגב, לא כדאי לחכות להתפלגות עד ל...? הרי אם בסוף תרוצו ביחד, אז למה להתפלג?
אחמד טיבי:
זה לא קשור.
אחמד טיבי:
החלטנו שכל אחד יהיה עצמאי, כי כל האופציות פתוחות, ואני מבקש לכבד את ההסכמה של שנינו.
זאב אלקין:
ארבל, יש לך איזו תוספת?
<ארבל אסטרחן:
בסיעה יש ארבעה חברים.
<ארבל אסטרחן:
בתחילת הכנסת היא הייתה מורכבת מארבע מפלגות, ובעקבות אישור שניתן בוועדת הכנסת לשינוי מסוים, היא מורכבת כיום משתי מפלגות, רשימת האיחוד הערבי ותע"ל, כלומר רע"מ ותע"ל - - -
זאב אלקין:
ומד"ע כבר לא - - -
<ארבל אסטרחן:
מד"ע כבר לא מיוצגת וגם לא מל"ע.
<ארבל אסטרחן:
חבר הכנסת טיבי הוא חבר הכנסת היחיד שמייצג את תע"ל, אבל לאור העובדה שעם הגשת רשימת המועמדים לכנסת ה-19 הם הגישו הסכם שמאפשר התפלגות גם אם לא התקיים התנאי של שליש מחברי הסיעה, אז התנאים מתאימים ואפשר - - -
זאב אלקין:
וגם מגבלת סיעת יחיד לא רלוונטית כל עוד שמדובר במפלגה נפרדת בזמן ההגשה של ההסכם.
<ארבל אסטרחן:
במקרה כזה יכולה להיות גם סיעת יחיד.
זאב אלקין:
אגב, זה חל גם על הכנסת הבאה, למרות התיקון שעבר, שלא מאפשר להתפלג בשנתיים הראשונות?
<ארבל אסטרחן:
אלה שני דברים שונים.
<ארבל אסטרחן:
ההוראה בחוק המימון היא לא לא-מאפשרת; ברגע שמתקיימים התנאים, שליש מהסיעה יכול להתפלג מהיום הראשון.
<ארבל אסטרחן:
אבל ברגע שזה מפלגות נפרדות, אז ממילא המימון משולם בנפרד ואין השלכות מימוניות להתפלגות.
<ארבל אסטרחן:
כאשר מדובר בסיעה אחת שיש בה מפלגה אחת ושליש מתפלג, אז במצב רגיל החלק שהתפלג היה אמור לקחת איתו את המימון.
<ארבל אסטרחן:
אבל החוק שתוקן קובע שאם ההתפלגות היא בשנתיים הראשונות, אז החלק שהתפלג לא יקבל מימון, אלא אם ההתפלגות נעשתה בהסכמת רוב החברים.
<ארבל אסטרחן:
זה לא רלוונטי להתפלגות של מפלגות.
זאב אלקין:
זאת אומרת שהתיקון שעבר בכנסת הזאת, שלמעשה החזיר תיקון שפעם היה בכנסת, שנדמה לי שקראו לו אז "תיקון ברונפמן" - - -
<ארבל אסטרחן:
יו"ר הכנסת דהיום תיקן אותו בעקבות התפלגות - - -
זאב אלקין:
אז התיקון הזה ממילא לא יחול על צירופי מפלגות.
זאב אלקין:
למשל הרשימה המשותפת או שתי רשימות שיקומו, יוכלו מיד לאחר הבחירות להתפלג לסיעות קטנות יותר.
<ארבל אסטרחן:
ובלבד שהן יגישו ליו"ר ועדת הבחירות הסכם שמאפשר את ההתפלגות.
זאב אלקין:
אני מביא להצבעה את הבקשה של חבר הכנסת טיבי.
זאב אלקין:
הצבעה בעד אישור בקשת ההתפלגות – פה אחד הבקשה אושרה.
אורי מקלב:
בוקר טוב.
אורי מקלב:
היום כ"ז בשבט, 16 בפברואר 2015.
אורי מקלב:
למדתי מיושב-ראש ועדת העבודה והרווחה, שפותח את הישיבות שלו בתאריך העברי של היום.
אורי מקלב:
התבקשתי על-ידי היושב-ראש, חבר הכנסת זאב אלקין, לנהל במקומו את הישיבה הזאת, לאור זאת שהוא לא יכול היה להגיע.
אורי מקלב:
אבל אני מודה לו על כך שהוא אפשר את קיום הישיבה וראה צורך בקיום הישיבה.
אורי מקלב:
כפי שידוע, בכוונתנו להעלות את חוק השותפויות למליאה, לאישור בקריאה שנייה ושלישית.
אורי מקלב:
לצורך כך אנחנו צריכים לאשר את זה לפני כן בוועדת הכנסת, לקבל פטור מחובת הנחה.
אורי מקלב:
לא צריך קוורום לשנייה ושלישית, כפי שלמדתי עם השנים.
אורי מקלב:
צריך להוסיף משהו?
<ארבל אסטרחן:
אולי צריך להסביר בקצרה.
אורי מקלב:
לא רק שאני מסביר, אלא חבר הכנסת אברהם מיכאלי ביקש ממני להסביר קצת יותר בהרחבה.
אורי מקלב:
אני מציין את חבר הכנסת אברהם מיכאלי ואת חברת הכנסת מרב מיכאלי, שליוו אותנו בחוק הזה.
אורי מקלב:
לא תמיד מקרוב בתוך שולחן הוועדה, אבל הם ליוו אותנו בנושאים, הם קיבלו את החומר, עקבו אחרי החומר ובכל התקדמות הם שאלו אותי וקיבלו את ההסברים לכך.
אורי מקלב:
בחוק השותפויות מדובר על הסדר בתוך חוק השותפויות, שזה קיים בעיקר בחברות בנושא הנפט, בנושא הגז, שההסכם בין החברות לבין המשקיעים, שזה בלשון המקצועית נקרא "השותף המוגבל", נעשה דרך הסכם שותפות.
אורי מקלב:
רוצים לעשות שם הסדר ממשל תאגידים חדש, חוק ממשלתי.
אורי מקלב:
משרד המשפטים רצה להסדיר את כל השותפות ואת כל ההתנהלות של אותם שותפים בין חברת החיפושים לבין המשקיע.
אורי מקלב:
לצורך כך ישבנו 11 דיונים לא קצרים.
אורי מקלב:
בסטנדרט המקובל בכנסת, של שעה וחצי ישיבה, שזאת כבר ישיבה ארוכה – תמי נמצאת כאן, והיא ליוותה אותנו הרבה – קיימנו סדר גודל של 30 ישיבות סטנדרטיות בכנסת.
אורי מקלב:
הדיון בחוק הזה לא היה דיון סטנדרטי.
אורי מקלב:
מהבחינה הזאת זה היה יותר דומה לשולחן עגול מאשר לדיון בוועדה.
אורי מקלב:
הרבה דברים שהיו צריכים לסדר בין המשקיעים לבין החברות לבין הממשלה נעשו בשולחן הזה בהרחבה, ואנשים רבים השקיעו מזמנם הרב בשעות לא שעות, בישיבות ארוכות.
אורי מקלב:
הפסידו ימי עבודה, לקחו מייצגים לא זולים במשך הרבה שעות יקרות מול המשקיעים הפרטיים שהם לא היו מיוצגים על-ידי מייצגים מקצועיים, אלא על-ידי עצמם.
אורי מקלב:
חשבנו לנכון שלאחר ההשקעה הארוכה הזאת, שרוב רובה נעשתה עוד בכינון הכנסת ה-19, וכל החוק הוקרא עוד לפני שהכנסת התפזרה, היו לנו עוד שלוש ישיבות שנתנו הסברים.
אורי מקלב:
לא ארחיב פה כמה השקעות היו פה, במיוחד ניצן, שנמצאת פה, שהיא ליוותה כיועצת המשפטית של הוועדה.
אורי מקלב:
במשך כמה ישיבות דנו על מסמך ניצן, שבא להגיד מה הוועדה מציעה כהצעה סופית בחוק, מערכת איזונים, פשרות.
אורי מקלב:
אנחנו כל יום מתפללים "למען לא ניגע לריק", וגם בגלל שאנחנו חושבים שהחוק הזה הוא בסך הכול חוק שעושה איזונים והיו בו הסכמות.
אורי מקלב:
אומנם הוא לא חוק שמעלה את שכר המינימום, אומנם הוא לא חוק רשות השידור, שהיו דברים שהיו חייבים לעשות בגלל צורך הזמן.
אורי מקלב:
אבל אנשים ישבו פה, אנשים דנו.
אורי מקלב:
רצף הדיונים היה מאוד חשוב לנו, ובגלל זה השקענו גם בימים שהכנסת לא עובדת בהם כדי לקיים רצף דיונים.
אורי מקלב:
לעצור את זה בשלב שהיינו זה היה עושה עוול לאנשים, פוגע באנשים, פוגע בחוק.
אורי מקלב:
בכנסת חדשה אף פעם אי-אפשר לדעת מה סדרי העדיפויות של מי שיושב בראש ומה מונח על השולחן.
אורי מקלב:
לכן ראינו לנכון וקיבלנו לכל אורך הדרך את הסכמת ועדת ההסכמות, כולל בדיונים שדנו בתקופת הפגרה לאחר מכן להעלות את זה עכשיו למליאה.
אורי מקלב:
אני חושב שבחוק הזה יש שותפים רבים.
אורי מקלב:
אני רואה את כל הכנסת שותפה לזה.
אורי מקלב:
אני רואה את הממשלה שותפה לחוק הזה, בוודאי היא גם מציעה אבל בדיונים האינטנסיביים שהיו פה.
אורי מקלב:
עכשיו גם ועדת הכנסת תהיה שותפה לקידום החוק הזה, ואני מבקש את אישורה.
<נאזם בדר:
אני חושב ששכנעת מאוד.
אורי מקלב:
את כולם שכנעתי כאן.
אורי מקלב:
לפיכך, לאחר דברי השכנוע, בהסכמה פה אחד אנחנו נצביע.
אורי מקלב:
מי בעד?
אורי מקלב:
מי נגד?
אורי מקלב:
בעד – 1
אורי מקלב:
נמנעים – אין
אורי מקלב:
בהסכמה פה אחד, אין מתנגדים ואין נמנעים, אנחנו מאשרים את הפטור מחובת הנחה, ואם ירצה השם אנחנו בהמשך הדיונים במליאה נעלה את הצעת החוק לקריאה שנייה ושלישית.
אורי מקלב:
תודה לכולם.
יריב לוין:
רביזיה בדבר קביעת ועדת החוקה, חוק ומשפט לדיון בהצעת חוק יסוד: הממשלה (תיקון – הגברת המשילות והעלאת אחוז החסימה), הצעת חבר הכנסת דוד רותם וקבוצת חברי כנסת (פ/1160/19).
מאיר שטרית:
- - -או נגד הרביזיה.
יריב לוין:
אתה לא מוכרח.
יריב לוין:
אנחנו עוברים להצבעה.
יריב לוין:
מי בעד הרביזיה של חבר הכנסת הרצוג?
יריב לוין:
בעד הרביזיה – 2
יריב לוין:
שניים.
יריב לוין:
מי נגד הרביזיה?
יריב לוין:
שישה.
יצחק הרצוג:
וחברת הכנסת זנדברג במקום אילן גילאון.
יריב לוין:
כן, זה בסדר.
יריב לוין:
נמנעים – אין.
צחי הנגבי:
שלום רב, אני מתכבד לפתוח את הישיבה.
צחי הנגבי:
אני מודה לכם שבאתם ללוות אותי ברגעיי האחרונים כיו"ר הוועדה הזאת – נשמע נורא – ואת ידידי היקר דוד ביטן ברגעיו הראשונים כיו"ר ועדה בכנסת.
צחי הנגבי:
הוא יעשה פה מלאכה נהדרת, אבל לפני כן, לפני שנגיע להצבעה, ברכות.
צחי הנגבי:
קודם כל יושב-ראש הכנסת.
יולי יואל אדלשטיין:
קודם כל, אנחנו כאן לא במינוי אלא בבחירה של היושב-ראש.
יולי יואל אדלשטיין:
תמיד מתייחסים לזה ברצינות.
יולי יואל אדלשטיין:
טרם נבחרת, אז אקרא לך אדוני היושב-ראש המיועד, וחברי יושב-ראש הוועדה המסדרת, שאני יודע למה הוא מתכוון – שכשנלך לבחור באיתן כבל לראשות ועדת הכלכלה, אני כבר אלך כנראה עם חבר הכנסת ביטן ולא עם צחי.
יולי יואל אדלשטיין:
אני אספר לכם סיפור על 2003, שכשמנסיבות אלה ואחרות, לאחר התמזגות עם סיעת הליכוד, ישבתי עם יושב-ראש הסיעה דאז, חבר הכנסת גדעון סער.
יולי יואל אדלשטיין:
אמרתי לו: תפקידים – מה קורה?
יולי יואל אדלשטיין:
הוא אומר: הכול כבר חולק, אבל יש מקומות בוועדת הכנסת – אף אחד לא רצה.
יולי יואל אדלשטיין:
למה אני אומר את זה – כי היו המון חברי כנסת חדשים.
יולי יואל אדלשטיין:
כולם רצו חינוך, שמות של ועדות גדולות וחשובות, ובוועדת הכנסת ניסו לשכנע את האנשים ללכת לוועדת הכנסת.
יולי יואל אדלשטיין:
בשבילי הסיפור הזה הוא סמל לאי-הבנה טוטאלית של הפעילות הפרלמנטרית.
יולי יואל אדלשטיין:
הוועדה הזאת היא בעצם הלב של הכנסת, מה שבפרלמנטים אחרים נקרא House Committee, הוועדה שמחליטה על כל סדר-היום.
יולי יואל אדלשטיין:
יושב-ראש הכנסת לא חי בלי הוועדה הזאת, הסיעות והאופוזיציה והקואליציה לא חיות בלי הוועדה הזאת.
יולי יואל אדלשטיין:
לכן אני מאוד שמח שמגיע לכאן חבר כנסת – אמנם חדש, אבל זה מה שעומד לרשות סיעת הליכוד פרט ליושב-ראש הקואליציה ויושב-ראש ועדת חוץ וביטחון, שזה אותו אחד – חבר הכנסת צחי הנגבי – כל השאר נבחרו זה עתה.
יולי יואל אדלשטיין:
לכן אני מאוד שמח שמגיע מישהו עם ניסיון עשיר בעיריית ראשון לציון, כפי שהוזכר, וניסיון עשיר בתחומים ציבוריים נוספים, כי כאן – דוד, לא צריך ללמד אותך שום דבר, אבל כאן אתה תצטרך את כל הניסיון הזה לגייס על-מנת לנהל את הדברים בנועם, בהסכמה, לפעמים גם בהורדת ידיים – גם זה קורה – אבל כך שהכנסת תרוויח, ושהתדמית של כולנו בעיני הציבור תהיה ראויה.
יולי יואל אדלשטיין:
בכפוף לבחירתך בעוד דקה או שתיים אני מאחל לך המון הצלחה והמון פעילות ענפה כאן בוועדה.
צחי הנגבי:
תודה.
צחי הנגבי:
בבקשה.
ישראל כץ:
אדוני היושב-ראש ויו"ר הוועדה המסדרת, ברשותכם, חבר הכנסת דוד ביטן, המיועד להיבחר כיו"ר ועדת הכנסת.
ישראל כץ:
אני רוצה לאחל לך הצלחה.
ישראל כץ:
אתה מיועד לכהן בוועדה הזאת במשך שנה, בהתאם להחלטות סיעת הליכוד, ולאחר מכן נתחיל להכשיר לך את הלשכה במשרד התחבורה - מיועד לכהן כסגני במשרד התחבורה.
יולי יואל אדלשטיין:
הוא עוד יתאהב ולא ירצה לעזוב.
ישראל כץ:
תמיד נוכל לבקש מירון לעבור...
ישראל כץ:
היתה התחבטות והתלבטות, ובסופו של דבר על דעת כל הגורמים, כולל ראש הממשלה וצחי כיושב-ראש הסיעה מהקואליציה, הם בהחלט חשבו – ואני גם חושב – שאתה יכול למלא את התפקיד הזה באופן מצוין.
ישראל כץ:
מה שקרה בליכוד, זה שכל מי שיש לו ותק, הוא, פחות או יותר, שר, ומי שיש לו ותק אבל לא בכנסת, הוא צריך למלא מיד תפקידים מאוד משמעותיים של חברי ועדות חשובות, של יושבי-ראש ועדות, ואתה מאלה שמסוגלים לעמוד במבחן הזה, ולא רק לנהל את הוועדה, אלא להיות השוטר של הכנסת, המכוון בכל עניין ועניין.
ישראל כץ:
בטוח תעשה את זה טוב.
ישראל כץ:
יש לך המון ניסיון – גם ציבורי, וניסיון רב-שנים בעיריית ראשון לציון בתפקידים בכירים, וגם יש לך ניסיון כעורך דין – עורך דין טוב במגזר הפרטי.
ישראל כץ:
היית פעיל ציבור.
ישראל כץ:
כל הדברים האלה ביחד מקנים לך בהחלט את היכולות, לעשות את מלאכתך על הצד הטוב ביותר.
ישראל כץ:
אני גם באופן אישי רואה בזה נקודה מאוד סמלית ומשמעותית, שאתה מתחיל את הכהונה כחבר בכנסת.
ישראל כץ:
עברת תהליך, כמו רובנו, תהליך לא פשוט עד שהגעת לזה, והגעת לזה בצדק ובדין, ואני בטוח שתמלא את התפקיד הזה בצורה הטובה ביותר, ותתרום את תרומתך גם כאן בבניין, וגם בכלל בכל הפעילות הנוספת.
ישראל כץ:
באמת אני רוצה לאחל לך ולי ולכולנו שנים רבות של שיתוף פעולה והצלחה, ושתסייע גם – אני אומר את זה עכשיו כחבר ממשלה, חבר בקואליציה – תסייע להחזיק את חישוקי הקואליציה.
ישראל כץ:
זה אחד התפקידים - גם צחי מילא אותו, יריב לוין מילא אותו – ותסייע לאופוזיציה לשמר את מקומה.
ישראל כץ:
איתן, אני מברך אותך מראש כבר, כיושב-ראש ועדת הכלכלה המיועד, וגם לברך אותך על ניצחונך הסוחף היום.
ישראל כץ:
.. ואיתן, גם לומר לך שלמרות החברות בינינו, ושאני סומך עליך לחלוטין, ביקשתי את חוק שירותי רכב להעביר לוועדת הרפורמות.
איתן כבל:
אני חושב שעשית טעות.
יולי יואל אדלשטיין:
זה גם המקום לומר ליושב-ראש המיועד, שאין דבר כזה ולא יהיה דבר כזה בכנסת, שנקרא ועדת הרפורמה.
ישראל כץ:
איתן, אני חוזר בי.
ישראל כץ:
אני ביקשתי שזה יגיע לוועדת הכלכלה.
ישראל כץ:
אני סומך עליך.
איתן כבל:
אדוני השר, לא נעים לי להגיד לך, שלא היה אכפת לי שתעביר את זה, כי רק שני נושאים, אם בכלל, יעברו, ומתאים לי שאחד מהם היה עובר.
צחי הנגבי:
רק שלא יהיה לנו משבר קואליציוני עם כולנו – לא אמורה לקום ועדת רפורמה.
צחי הנגבי:
זה השם שלה בז'רגון של ההסכם הקואליציוני, וגם אנחנו בסיעת הליכוד כתבנו: ועדת הרפורמות.
יולי יואל אדלשטיין:
אני לא רוצה שבוועדת הכנסת עם הפרוטוקול ייאמרו דברים כאלה.
יולי יואל אדלשטיין:
אין בכנסת ועדת רפורמות.
יולי יואל אדלשטיין:
אין חיה כזאת.
צחי הנגבי:
יש ועדה לעניין חוק X, חוק Y וכו'.
צחי הנגבי:
זה נקרא תמיד לא על שם החוק אלא על שם יו"ר הוועדה.
ישראל כץ:
אני חוזר בי.
ישראל כץ:
בסך הכול רציתי להציג את הישגו הגדול של איתן היום בסיעת המחנה הציוני.
צחי הנגבי:
יש כמה וכמה דוברים.
צחי הנגבי:
אני רק רוצה לעשות קודם לעשות את ההצבעה כדי לשחרר אותי לפחות, את היושב-ראש – אנחנו צריכים לעלות – ואז היושב-ראש ינהל את הישיבה, ויש פה עוד הרבה מברכים.
צחי הנגבי:
לפני ההצבעה אני רוצה לספר לשאול סעיד – ביצעתי את מה שרצית, ביקשת – תדאג לדוד.
צחי הנגבי:
אז דאגנו לו, אבל הוא לקח על עצמו מיוזמתו.
צחי הנגבי:
היו הרבה הצעות.
צחי הנגבי:
הוא היה יכול להיות בתפקידים בכירים יותר, והוא אמר: אני רוצה את הוועדה הזאת.
איתן כבל:
נראה כאילו מי שהוא לא בליכוד, מיותר פה.
צחי הנגבי:
לא רק בליכוד – מי שהוא לא בסניף ראשון.
יריב לוין:
שתי קדנציות לא הצלחתי להעביר את זה.
יריב לוין:
.. כבר מבינים את העניין.
צחי הנגבי:
מעלים להצבעה את המלצת הוועדה המסדרת, לבחור בחבר הכנסת דוד ביטן כיושב-ראש ועדת הכנסת החשובה.
צחי הנגבי:
מי בעד?
צחי הנגבי:
מי נגד?
צחי הנגבי:
הצבעה בעד המלצת הוועדה המסדרת – פה אחד ההמלצה נתקבלה.
צחי הנגבי:
ברכות.
דוד ביטן:
בבקשה, יריב לוין.
יריב לוין:
קודם כל, אני לא מבין מה אתה עושה על הכיסא שלי...
יריב לוין:
אבל אני מבין שהזמנים השתנו, איתן.
יריב לוין:
ידידי הטוב דוד, אני כבר אומר לך שבעוד שנה לא תרצה לצאת מפה.
יריב לוין:
אתה מגיע למקום שהוא באמת הלב של הכנסת, מקום עם השפעה עצומה על כל מה שקורה כאן, מקום שהוא גם מנוף אדיר, שמאפשר לך לקדם דברים שחשובים לך בכל טווח וקשת הדברים שישנם.
יריב לוין:
אתה תראה באופן מיידי שקצב הפניות אליך הוא בכל דבר ועניין שקורה בבניין הזה, מהצעות חוק ועד הצעות לסדר ועד נושאים של שינויי תקנון ושורה ארוכה של נושאים שישנם ומצריכים כאן טיפול, ובמידה רבה מאוד העבודה שתעשה כאן תחרוץ את גורל גם הקואליציה וגם הממשלה.
יריב לוין:
התלות של הממשלה ושל הקואליציה בוועדה הזאת היא פשוט תלות מוחלטת.
יריב לוין:
אתה גם נכנס למקום שיש בו צוות הכי-הכי טוב שניתן להעלות על הדעת - גם הצוות של הוועדה בראשותה של אתי, והצוות המשפטי בראשותה של ארבל, והדוברות - באמת מערכת משומנת, שעושה את הדברים באווירה הכי טובה שאפשר להעלות על הדעת.
יריב לוין:
אני חושב שיש לך לצד כל האתגרים השוטפים אתגר אחד גדול נוסף.
יריב לוין:
אני חושב שיש הרבה מאוד נושאים שנמצאים בהסדרת היחסים בין הכנסת לממשלה, ובהסדרת כל הנושא שקשור באופן עבודת חברי הכנסת, שמצריכים באמת טיפול יסודי וטיפול אמיץ.
יריב לוין:
אני חושבת שאתה הוכחת עד היום שאתה נכנס בראש מורם ובנחישות גם לקרבות הכי קשים, ובמובן הזה אני חושב שהוועדה הרוויחה אדם שיהיה באמת מסוגל להתמודד עם האתגרים האלה בצורה הטובה ביותר.
יריב לוין:
אני מאחל לך הצלחה גדולה, ואני גם מודה שאני מאושר, לפחות מהצעות החוק שנוגעות אליי, אני עכשיו מסודר.
יריב לוין:
ואני באמת-באמת מאחל לך הצלחה ענקית.
דוד ביטן:
איתן.
איתן כבל:
קודם כל, מכל הוועדות שהתכנסו עד היום, חוץ מגפני – אין לי ברירה – אבל אצלך באתי לברך, כי הספקתי להכיר אותך קצת מרחוק.
איתן כבל:
זה לא עניין של מה בכך, שמי שמקבל את התפקיד בשנתו הראשונה בכנסת – זה לא עניין של מה בכך.
איתן כבל:
זה מונח לפתחך לא מעט.
איתן כבל:
אני מאחל לך בהצלחה.
איתן כבל:
זה מקום שהוא באמת כמו בית מקדש קטן של כל הכנסת הזו.
איתן כבל:
לא לחינם הקואליציה עשתה הכול כדי שפה התעקשה שיהיה לה יותר מרוב של קול אחד, כי בסוף זה הלב הפועם של כל הבית.
איתן כבל:
לא כל חברי הכנסת מבינים את העניין הזה – ודאי החדשים, אבל זה הלב הפועם של הבית.
איתן כבל:
יריב לוין ואני הכנו הצעת חוק בקדנציה הקודמת, שאני אמרתי ליושב-ראש הכנסת, שהיא יכולה להיות גולת הכותרת של הכהונה שלו.
איתן כבל:
היא מדברת בראש ובראשונה על עבודת הפיקוח של חברי הכנסת על הממשלה.
איתן כבל:
אנחנו פה עסוקים בדבר אחד, שהוא המולך שלנו – זה חקיקה.
איתן כבל:
כל היום פה כולם מגיעים, מהבוקר עד הערב – חקיקה, חקיקה, חקיקה, והזנחנו את הדבר הכי חשוב, שהוא הפיקוח, ואני אומר את זה לכולנו, מכל המפלגות, מכל הסיעות, מכל הצבעים – את זה שכחנו והזנחנו, ויריב, שהוא באמת גם חבר אישי, עשינו כל מאמץ משני צדי המתרס הפוליטי, כי חיזוק וביצור הכנסת הוא דבר שהוא נכון לכולנו.
איתן כבל:
אני אבוא אליך, ובעזרת ה', אם נצליח, ואתה תצליח להוביל את זה, אני אומר לך – אתה יכול לפרוש בשיא.
איתן כבל:
תודה רבה ובהצלחה, מכל הלב.
דוד ביטן:
איתן, תודה רבה.
דוד ביטן:
כן.
מכלוף מיקי זוהר:
דוד היקר, אני יותר מגאה לשמש כחבר בוועדה שאתה עומד בראשה.
מכלוף מיקי זוהר:
מי כמוני מכיר את הנתינה שלך, את הרצון הטוב שלך ואת היכולות האדירות שיש לך כחבר בוועדות השונות בתוך סיעת הליכוד.
מכלוף מיקי זוהר:
כמי שראה אותך מכהן כיושב-ראש ועדת המנגנון בליכוד ובוועדות השונות בתוך הליכוד, אני מבין שאתה הולך לעשות פה חיל, כי כל מה שקשור לעניינים פנימיים וגורמים כאלו ואחרים, שמן הסתם ינסו לפעמים לשנות את דרכך – אני יודע שאתה הולך עם דרך אחת, ואי-אפשר לשנות אותה, ולכן אני גאה להיות חלק מהוועדה הזאת.
מכלוף מיקי זוהר:
בעזרת ה', נהיה לצדך בכל דבר שתצטרך.
ירון מזוז:
דוד, אני רוצה לברך אותך בשמי ובשם כל החברים ובשם שמעון סוסן, שהוא חבר משותף שלנו מימים ימימה, שבאמת תהיה לך הצלחה.
ירון מזוז:
אתה באמת באת מהתחום המוניציפלי.
ירון מזוז:
אני באמת מאחל לך הצלחה, ושבעזרת ה' תעשה ותצליח.
דוד ביטן:
קודם כל, אני מודה לכולם על האמון.
דוד ביטן:
הדבר האחרון שחשבתי הוא שאני אהיה יושב-ראש ועדת הכנסת.
דוד ביטן:
רציתי דברים אחרים.
דוד ביטן:
היה חשוב לי מאוד בשנה הראשונה להישאר בכנסת, ללמוד אותה, ולא ללכת ישר למקומות אחרים.
דוד ביטן:
אני חושב שלכנסת יש חשיבות מאוד גדולה בעבודה שהיא עושה, גם בפיקוח וגם בחקיקה, ואני מקווה לא לאכזב אתכם.
דוד ביטן:
תודה רבה, הישיבה נעולה.
דוד ביטן:
אני פותח את הישיבה.
דוד ביטן:
על סדר היום: המלצה לבחירת יושבי ראש לוועדות הכנסת.
דוד ביטן:
אנחנו משלימים את הרכב הוועדות של הכנסת בהתאם להוראות סעיף 106(א)(1) לתקנון הכנסת, ועדה תבחר יושב ראש מבין חבריה לפי המלצת ועדת הכנסת.
דוד ביטן:
המלצת הוועדה היא: ועדת הכלכלה – חבר הכנסת איתן כבל.
דוד ביטן:
הוועדה לענייני ביקורת המדינה – חברת הכנסת קארין אלהרר, בהתאם לסיכומים בין סיעת יש עתיד לבין סיעת המחנה הציוני.
דוד ביטן:
יש עתיד תחזיק בראשות הוועדה לענייני ביקורת המדינה עד ליום ד' בסיוון התשע"ז, 29.5.2017.
דוד ביטן:
אז תועבר ראשות הוועדה למחנה הציוני, בתנאי שאין בחירות, כן?